Πορεία των ελληνικών ομάδων στα ευρωπαϊκά κύπελλα ποδοσφαίρου (2000-2009)

Για συνοπτική παρουσίαση δείτε: Πορεία των ελληνικών ομάδων στα ευρωπαϊκά κύπελλα ποδοσφαίρουΤη δεκαετία του 2000 οι ελληνικές ομάδες είχαν εντονότερη παρουσία στις ευρωπαϊκές διοργανώσεις, σε σχέση με τις προηγούμενες δεκαετίες, καθώς έδωσαν πολύ περισσότερους αγώνες. Αυτό συνέβη λόγω της αύξησης των εκπροσώπων της Ελλάδας, που έφτασαν ακόμη και τις έξι ομάδες, καθώς και της αλλαγής του τρόπου διεξαγωγής των ευρωπαϊκών διοργανώσεων, με παρεμβολή προκριματικών γύρων, όπου οι αγώνες διεξάγονταν σε ομίλους. Την καλύτερη πορεία αυτή τη δεκαετία σημείωσε ο Παναθηναϊκός την αγωνιστική περίοδο 2001-02, καθώς έφτασε μέχρι τα προημιτελικά του Champions League. Αναλυτικά η παρουσία των ελληνικών ομάδων τη δεκαετία του 2000:

 Ο αγώνας κατακυρώθηκε με σκορ 0-3 (αντί 1-2 που ήταν το τελικό αποτέλεσμα) υπέρ της ισραηλινής ομάδας με απόφαση της UEFA, λόγω αντικανονικής συμμετοχής του ποδοσφαιριστή του ΠΑΟΚ Λιάσου Λουκά. Ο Ολυμπιακός, ο Παναθηναϊκός και η ΑΕΚ συμμετείχαν στις ευρωπαϊκές διοργανώσεις όλες τις χρονιές της δεκαετίας. Ο Παναθηναϊκός την περίοδο 2001-02 για τη διοργάνωση του Champions League σημείωσε 9 νίκες σε 16 αγώνες, αριθμός που αποτελεί ρεκόρ νικών σε μία περίοδο για τις ελληνικές ομάδες σε οποιαδήποτε ευρωπαϊκή διοργάνωση όλων των εποχών. Ο Παναθηναϊκός την περίοδο 2001-02 για την κυρίως φάση του Champions League σημείωσε 7 νίκες σε 14 αγώνες, αριθμός που αποτελεί ρεκόρ νικών σε μία περίοδο για τις ελληνικές ομάδες στη διοργάνωση του Champions League. Ο Παναθηναϊκός την περίοδο 2001-02 για την πρώτη φάση των ομίλων του Champions League σημείωσε 4 νίκες, αριθμός που αποτελεί ρεκόρ νικών στην πρώτη φάση των ομίλων για τις ελληνικές ομάδες στη διοργάνωση του Champions League. Η ΑΕΚ την περίοδο 2002-03 στη φάση των ομίλων του Champions League σημείωσε 6 ισοπαλίες και είναι η μόνη ελληνική αήττητη ομάδα σε φάση ομίλων, καθώς και η μόνη με 6 συνεχόμενες ισοπαλίες στην ιστορία της διοργάνωσης. Η ΑΕΚ είναι η μόνη ελληνική ομάδα που έχει πετύχει αήττητο 12 συνεχόμενων αγώνων σε ευρωπαϊκούς αγώνες, 4 αγώνες για το κύπελλο UEFA και 8 για το Champions League με 4 νίκες και 8 ισοπαλίες. Από το 2-2 με την Ίντερ στου "16" του κυπέλλου UEFA την περίοδο 2001-02 μέχρι το 0-0 με την Μάλαγα στους "16" για τον ίδιο θεσμό την περίοδο 2002-03. Ο Ολυμπιακός συμμετείχε στη φάση των ομίλων του Champions League τις εννέα από τις δέκα χρονιές. Τις περισσότερες προκρίσεις είχε ο Παναθηναϊκός (19) και ακολούθησε η ΑΕΚ (16) Τις περισσότερες νίκες είχε ο Παναθηναϊκός, σύνολο 41. Τα περισσότερα τέρματα σε μία περίοδο πέτυχε η ΑΕΚ, σύνολο 24 τέρματα το 2001-02. Ο Παναθηναϊκός είχε το χειρότερο παθητικό τερμάτων ελληνικής ομάδας σε μία περίοδο. Το 2005-06 με σύνολο τερμάτων εις βάρος του 20 σε 8 αγώνες (ποσοστό 2,5 γκολ ανά αγώνα). Ποσοστιαία (σε τουλάχιστον 6 αγώνες) το χειρότερο παθητικό είχε ο Ολυμπιακός την περίοδο 2002-03 με 17 γκολ σε 6 αγώνες, ποσοστό 2,833 γκολ ανά αγώνα. Τη μεγαλύτερη νίκη σημείωσε ο ΠΑΟΚ απέναντι στη Λοκομοτίβι Τιφλίδας με σκορ 7-0 για το κύπελλο UEFA, η οποία αποτελεί μάλιστα την ευρύτερη νίκη ελληνικής ομάδας στις ευρωπαϊκές διοργανώσεις, ενώ την μεγαλύτερη ήττα υπέστη ο Ολυμπιακός με σκορ 7-0 από τη Γιουβέντους, για το Champions League. Την περίοδο 2007-08 ο Ολυμπιακός στην 11η συνεχόμενη συμμετοχή του στους ομίλους του Champions League, σημείωσε την πρώτη του εκτός έδρας νίκη στην κύρια φάση της διοργάνωσης με 1-3 εναντίον της Βέρντερ Βρέμης, στον 32ο εκτός έδρας αγώνα του. Έως τότε είχε ρεκόρ 7 ισοπαλίες και 24 ήττες σε 31 εκτός έδρας αγώνες. Την περίοδο αυτή ο Ολυμπιακός σημείωσε και δεύτερη έκτος έδρας νίκη στο Champions League, καθώς στη συνέχεια επικράτησε και της Λάτσιο με 1-2. Τη μεγαλύτερη νίκη ελληνικής ομάδας στην ιστορία των ομίλων του Champions League σημείωσε ο Ολυμπιακός απέναντι στην Μπάγερ Λεβερκούζεν με σκορ 6-2 την περίοδο 2002-03. Την αντίστοιχα μεγαλύτερη εκτός έδρας νίκη πέτυχε ο Παναθηναϊκός απέναντι στη Βέρντερ Βρέμης με 0-3 την περίοδο 2008-09. Ο Παναθηναϊκός έφτασε στη φάση των προημιτελικών δύο φορές, μία στο Champions League την αγωνιστική περίοδο 2001-02 και μία στο κύπελλο ΟΥΕΦΑ την περίοδο 2002-03. Οι πορείες αυτές αποτελούν και τις καλύτερες ελληνικών ομάδων τη δεκαετία 2000. Η ΑΕΚ έφτασε τρεις συνεχόμενες χρονιές μέχρι τη φάση των 16 του κυπέλλου UEFA, τις χρονιές 2000-01, 2001-02, 2002-03, ενώ ο ΠΑΟΚ μέχρι τη φάση των 32 της ίδιας διοργάνωσης τις αντίστοιχες χρονιές. Η χειρότερη χρονιά της δεκαετίας για της ελληνικές ομάδες ήταν η αγωνιστική περίοδος 2005-06, στην οποία όλες οι ελληνικές ομάδες αποκλείστηκαν νωρίς. Η συμμετοχή του ΠΑΟΚ στους ομίλους του κυπέλλου UEFA της περιόδου 2005-06 ήταν η πρώτη του σε ομίλους ευρωπαϊκής διοργάνωσης. Την αγωνιστική περίοδο 2007-08 όλες οι ελληνικές ομάδες προκρίθηκαν στους ομίλους του κυπέλλου UEFA με αποτέλεσμα η Ελλάδα να εκπροσωπηθεί από 5 ομάδες. Ο ΠΑΟΚ έχασε τον εντός έδρας αγώνα με τη Μακάμπι Τελ Αβίβ για τον 3ο προκριματικό γύρο του Champions League της περιόδου 2004-05 με 0-3 άνευ αγώνα, αντί 1-2 που είχε λήξει, λόγω της αντικανονικής συμμετοχής του Λιάσου Λουκά. Ο Ατρόμητος Αθηνών συμμετείχε στο κύπελλο UEFA της περιόδου 2006-07 αντικαθιστώντας τον ΠΑΟΚ, ο οποίος τιμωρήθηκε με αποκλεισμό λόγω χρεών. Πορεία των ελληνικών ομάδων στα ευρωπαϊκά κύπελλα ποδοσφαίρου Πορεία των ελληνικών ομάδων στα ευρωπαϊκά κύπελλα ποδοσφαίρου (1960-1969) Πορεία των ελληνικών ομάδων στα ευρωπαϊκά κύπελλα ποδοσφαίρου (1970-1979) Πορεία των ελληνικών ομάδων στα ευρωπαϊκά κύπελλα ποδοσφαίρου (1980-1989) Πορεία των ελληνικών ομάδων στα ευρωπαϊκά κύπελλα ποδοσφαίρου (1990-1999) Πορεία των ελληνικών ομάδων στα ευρωπαϊκά κύπελλα ποδοσφαίρου (2010-2019) Πορεία των ελληνικών ομάδων στα ευρωπαϊκά κύπελλα ποδοσφαίρου (2020-2029) UEFA - Το επίσημο site